tomron87/hebrew-wikipedia-sentences-corpus huggingface dataset:
ההכרזה הרשמית על גרסה זו הייתה בתאריך 25 יולי 2015 בכנס Akademy (הכנס השנתי של ארגון KDE) ומלווה אב טיפוס עובד על מכשיר נקסוס 5. Plasma Mobile רצה על Wayland ותואמת ליישומי Ubuntu Touch ומתוכננת גם תאימות ליישומי אנדרואיד באמצעות פרויקט Shashlik של KDE.
ישנם גרסאות הזמינות למכשירי נקסוס 5 ונקסוס 5X, כמו גם מכשירים הנתמכים על postmarketOS.
גרסת הבדיקה הראשונה של Plasma 5 (אז נקראה Plasma 2) פורסמה ב־13 בדצמבר 2013. ב־15 ביולי 2014 הגרסה היציבה הראשונה, Plasma 5.0, יצאה לאור.
באביב 2015, Plasma 5 החליפה את Plasma 4 בהפצות פופולריות רבות, כגון פדורה 22, קובונטו 15.04, Mageia 7.1, openSUSE Tumbleweed ועוד.
בגרסה 5.6 תוקנה התמיכה מימין לשמאל באופן נרחב ונוספו תרגומים חסרים רבים.
גרסה חדשה עם תכונות חדשות התפרסמה כל ארבעה חודשים (עד 5.8 כל שלושה חודשים) וגרסאות עם תיקוני תקלות התפרסמו בחודשים שבין לבין.
בעקבות גרסה 5.8 LTS (תמיכה לטווח ארוך), KDE תכננה לתמוך בכל גרסה חדשה של LTS (תמיכה לטווח ארוך) במשך 18 חודשים עם תיקוני תקלות, בזמן שגרסאות חדשות עם תכונות חדשות ימשיכו להתפרסם.
KDE neon היא הפצת לינוקס, המפתוחת על ידי KDE ומבוססת על גרסאות LTS של אובונטו.
KDE טוענת כי KDE neon אינה "הפצת KDE", אלא ארכיון עדכני של חבילות KDE ו־Qt.
כהפצה המפותחת על ידי KDE, היא כוללת את סביבת שולחן העבודה KDE Plasma 6, עם כל תוכניות ברירת המחדל המגיעות עמה.
לשם התקנת ההפצה, בעבר השתמשה בתוכנית ההתקנה של אובונטו (Ubiquity), אך בשנת 2017 זה הוחלף לכלי בשם Calamares.
החל מחודש זה היא מתבססת על גרסה 18.04.
גרסה למשתמשים - הגרסה האחרונה והיציבה ביותר של ההפצה, נועדה לכלל המשתמשים.
גרסת בדיקה - גרסה של ההפצה הכוללת תוכנה עדכנית יותר מזו שבגרסה היציבה האחרונה.
גרסה לא יציבה - הכוללת תוכנה עדכנית יותר מבגרסת ההפצה שנבנתה שלא מענף הפיתוח הרשמי של הגרסאות היציבות.
גרסת מפתחים - כמו הגרסה הלא יציבה, אך כוללת גם ספריות פיתוח.
KDE מפיצה ביחד עם חברת המחשבים Slimbook שני מחשבים ניידים המותקנים עם ההפצה מראש: KDE Slimbook ו־KDE Slimbook II, שהושקו בשנים 2017 ו־2018 בהתאמה.
כמו כן, ההפצה תומכת במחשבים מארכיטקטורת 64 סיביות בלבד.
KG0516 הוא אלבום האולפן השלישי של הזמרת-יוצרת הקולומביאנית קרול ג'י.
האלבום יצא לאור ב-26 במרץ 2021 על ידי חברת התקליטים יוניברסל מיוזיק לטין אנטרטיינמנט.
במהלך שנת 2019, הכריזה קרול ג'י כי החלה לעבוד על אלבום האולפן השלישי שלה.
ב-7 בנובמבר 2019, יצא לאור סינגל בכורתה, "Tusa", בהשתתפות הזמרת ניקי מינאז'.
השיר זכה להצלחה והגיע אל המקום הראשון במצעד השירים הלטיניים.
הוא הגיע למקום הראשון בעוד 16 מצעדים מוזיקליים בחו"ל, דוגמת ארגנטינה, גואטמלה, קולומביה, צ'ילה וספרד.
במהלך אותו שנה התארחה קרול ג'י במספר שירים עם אמנים שונים דוגמת פופ סמוק, אוזונה, האחים ג'ונאס ומייק טוורס.
השיר הגיע למקום השני במצעד השירים הארגנטינאי.
ב-23 באוקטובר, יצא לאור הסינגל השלישי מתוך האלבום, "Bichota".
השיר הגיע למקום ראשון במספר מדינות ביניהם, ארגנטינה, פרו, הרפובליקה הדומיניקנית ובמצעד ה-Airplay של הבילבורד.
ב-12 בפברואר 2021, יצא לאור הסינגל הרביעי, "Location", בהשתתפות אנואל AA וג'יי באלווין.
השיר הגיע אל המקום השישי במצעד השירים הלטיניים.
ב-17 במרץ, ג'יי פרסמה טיזר לקראת צאת האלבום.
היא חשפה את עטיפתו (שצולמה על ידי דייוויד לה-שאמפל) ואת תאריך יציאתו.
ההכרזה זכתה לביקורות מעורבות בשל דמיונו לשיר "Toxic" של בריטני ספירס ול-"Con Altura" של רוסליה.
ב-22 במרץ, קרול ג'י חשפה בעמוד האינסטגרם שלה את רשימת הרצועות.
"KG0516" נכלל במספר רשימות סוף שנה של השירים הטובים ביותר של 2021. מגזין All Music דירג את האלבום וכלל אותו ברשימתם "האלבומים הטובים ביותר של 2021".
מגזין The Fader דירג את האלבום במקום ה-37 ברשימת "50 האלבומים הטובים ביותר של 2021".
גם AllMusic סקר את האלבום וכלל אותו ברשימתם "האלבומים הגלובלים/הלטינים הטובים ביותר לשנת 2021".
עיתוןתוארדירוגמקורבילבורד50 האלבומים הטובים ביותר של 2021: רשימת הצוות24
מדינהתאריך יציאהפורמטחברת תקליטיםמקורעולם26 במרץ 2021הורדה דיגיטלית • סטרימינגיוניברסל לטין
איבו אלפרדו תומאס סרו (בספרדית: Ivo Alfredo Thomas Serue; נולד ב-13 באפריל 2000), הידוע בשם הבמה KHEA, הוא ראפר וזמר טראפ ארגנטינאי.
ב-20 בנובמבר 2017, הוא הוציא, בשיתוף פעולה עם דוקי וקאזו , את הסינגל "Loca".
הסינגל הגיע, בשיאו, למקום השלישי בארגנטינה, ולמקום התשיעי בניקרגואה.
גרסת הרמיקס לשיר, בשיתוף עם באד באני, דוקי וקאזו, יצאה ב-16 במרץ 2018. גרסת הרמיקס הגיעה, בשיאה, למקום ה-65 בספרד ולמקום ה-45 במצעד השירים הלטיניים.
ב-21 בדצמבר 2017, הוא הוציא את הסינגל "Vete".
הסינגל הגיע, בשיאו, למקום השביעי בארגנטינה.
ב-21 באפריל 2018, הוא פרסם את המיקסטייפ הראשון שלו, Ave María.
ב-14 בספטמבר 2018, הוא הוציא, בשיתוף פעולה עם אלדיו קאריון, נוריאל, ג'ון זי , ECKO וג'והן, את הסינגל "Me Usaste".
הסינגל הגיע, בשיאו, למקום ה-48 בארגנטינה.
ב-15 במאי 2020, הוא פרסם את המיקסטייפ השני שלו, Trapicheo.
ב-15 ביולי 2020, הוא הוציא, בשיתוף פעולה עם מרטינה סטואסל, את הסינגל "Ella Dice".
הסינגל הגיע, בשיאו, למקום הרביעי בארגנטינה, למקום השמיני באקוודור, למקום השלישי במקסיקו, למקום ה-41 בפרגוואי, ולמקום השמיני באורוגוואי.
ב-20 באוגוסט 2020, הוא הוציא, בשיתוף פעולה עם לני סנטוס , את הסינגל "Ayer Me Llamó Mi Ex".
הסינגל הגיע, בשיאו, למקום השישי בארגנטינה, למקום ה-121 בבילבורד גלובל 200, ולמקום השני בספרד.
גרסת רמיקס לשיר, בשיתוף נאטי נטשה, פרינס רויס ולני סנטוס, יצאה ב-5 בנובמבר 2020. גרסת הרמיקס הגיעה, בשיאה, למקום החמישי בארגנטינה, למקום ה-77 בבילבורד גלובל 200, ולמקום הרביעי במצעד האיירפליי הטרופי .
ב-4 במרץ 2021, הוא הוציא, יחד עם ראשרקינג, דוקי , ליט קינה , טיפגו PZK, ומריה בסרה, את גרסת הרמיקס לשיר "Además de Mi".
גרסת הרמיקס הגיעה, בשיאה, למקום הראשון בארגנטינה, למקום ה-44 בפרגוואי, למקום ה-42 בספרד, ולמקום ה-98 בבילבורד גלובל 200.
ב-1 באפריל 2021, הוא הוציא, בשיתוף פעולה עם דוקי , את הסינגל "Wacha".
הסינגל הגיע, בשיאו, למקום השלישי בארגנטינה, למקום ה-52 בספרד, ולמקום ה-17 באורוגוואי.
ב-13 במאי 2021, הוא הוציא, בשיתוף פעולה עם מריה בסרה, את הסינגל "Te Necesito".
הסיגנל הגיע, בשיאו, למקום השלישי בארגנטינה.
ב-17 ביולי 2021, הוא הוציא, בשיתוף פעולה עם ג'וליה מייקלס, בקי ג'י ודי ג'ניוס , את הסינגל "Only One".
KH-5 ARGON הייתה סדרת לווייני ריגול של ארצות הברית ששוגרה בשנים 1961–1964. הלוויינים פעלו בשיטה זהה ללווייני מיזם קורונה.
הסדרה כללה 12 לוויינים מהם 7 שיגורים נכשלו.
פרויקט התחיל בעקבות כישלון של פרויקט SAMOS.
הלוויינים פעלו במקביל ללווייני פרויקט קורונה מדגם KH-2 ו-KH-4A.
הלוויינים נבנו בחברת לוקהיד קורפוריישן ופעלו במסלול לווייני נמוך.
כל הלוויינים שוגרו מבסיס חיל האוויר ונדנברג בעזרת משגר תור-אג'ינה.
קפסולת צילום שוחררה לאחר 4 ימים במסלול.
הצילומים היו מיועדים ליצירת מפות.
KH-7 GAMBIT הייתה סדרת לווייני ריגול של ארצות הברית ששוגרה בשנים 1963–1967. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ.
הסדרה כללה 38 לוויינים, מ-30 מהם התקבל סרט צילום.
משך המשימה היה עד 8 ימים.
רוב הצילומים שוחררו לידיעת הציבור בשנת 2002 ויתר ב-2011. בדו"ח סופי של משרד הסיור הלאומי צוין שכ-70% מהצילומים היו ברזולוציה פחות מ-0.91 מ'.
הלוויינים הופעלו על ידי משרד הסיור הלאומי.
פרויקט התחיל בעקבות כישלון של פרויקט SAMOS וצורך להגיע לשיפורים במיזם קורונה.
השיגורים הראשונים בוצעו בעזרת משגר תור-אג'ינה.
החל משנת 1964 השיגורים בוצעו עם אטלס SLV-3. כל השיגורים בוצעו מבסיס חיל האוויר ונדנברג.
הלוויינים פעלו במסלול לווייני נמוך.
לוויינים היו במשקל כ-2000 ק"ג.
על הלוויין הותקנו 3 מצלמות מתוצרת קודאק וחברת Itek.
על פי הרוב צילומים כללו מתקני גרעין ושיגור טילים של ברית המועצות והרפובליקה העממית של סין.
כ-19 אלף צילומים שוחררו לציבור בשנת 2002. בשנת 1964 CIA התעניינו בניצול לוויינים לביצוע צילומים של קובה, אך מסלול הלוויינים לא היה מתאים לכך.
חלק מלוויינים צוידו במכשור למודיעין אותות.
עלות כוללת של 38 שיגורים הייתה 651 מיליון $ במחירי 1963 (כ-7.2 מיליארד $ במחירים של היום).
לווייני הסדרה הוחלפו על ידי לווייני KH-8 Gambit 3.
KH-8 Gambit 3 הייתה סדרת לווייני ריגול של ארצות הברית ששוגרה בשנים 1966–1984. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ.
הלוויינים הגיעו לרזולוציה של 0.1 מ'.
הם נבנו בלוקהיד קורפוריישן וצוידו במצלמה מתוצרת קודאק.
משך פעולת הלוויין הייתה כחודש.
דגמים מאוחרים צוידו ב-2 קפסולות נחיתה.
בשנת 2011 נתוני התוכנית שוחררו לידיעת הציבור.
הפרויקט התחיל כפיתוח המשך של לווייני סדרה KH-7 GAMBIT.
כל הלוויינים שוגרו מבסיס חיל האוויר ונדנברג בעזרת משגר טיטן 3. מכלל השיגורים שלושה לא הצליחו להביא את הלוויין למסלול המתוכנן.
במהלך הפעילות לוויינים עברו מספר שדרוגים.
בשנת 1971 הוחלפה המצלמה הראשית של הלוויין לדגם מתקדם.
לוויינים היו במשקל כ-4100 ק"ג.
על הלוויינים היו מותקנים 4 מצלמות.
היה ניתן לצלם לוויינים אחרים.
יכולת זו נוצלה לצילומי לוויינים סובייטיים ותחנת החלל סקיילאב לקראת התיקון שתבצע משימת סקיילאב 2.
עלות כוללת של 54 שיגורים הייתה 2.3 מיליארד $ במחירים שותפים, כ-10 מיליארד $ במחירי 2012.
KH-9 Hexagon הייתה סדרת לווייני ריגול של ארצות הברית ששוגרה בשנים 1971–1986. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ.
הלוויינים הגיעו לרזולוציה של 0.6 מ'.
הם נבנו בלוקהיד קורפוריישן וצוידו במצלמה מתוצרת פרקין-אלמר.
משך פעולת הלוויין גדלה בהדרגה ובדגמים אחרונים הגיע ל-275 ימים.
דגמים מאוחרים צוידו ב-4 קפסולות נחיתה.
כל קפסולה הייתה יכולה להחזיר 227 ק"ג של סרט צילום.
הנתונים שוחררו לידיעת הציבור בשנת 2011. בשנת 2012 לוויין הוצב במוזיאון הלאומי של חיל האוויר של ארצות הברית.
הפרויקט התחיל כפיתוח המשך של לווייני צילום קודמים.
כל הלוויינים שוגרו מבסיס חיל האוויר ונדנברג בעזרת משגר טיטן 3. מכלל השיגורים רק שיגור בודד לא הצליח להביא את הלוויין למסלול המתוכנן.
סרט של הלוויין הראשון טבע באוקיינוס השקט עקב בעיה במצנח.
רוב המשימות שוגרו עם לוויין נוסף.
משימות מס' 5 ו-7 כללו מכ"ם דופלר למיפוי צפיפות אטמוספירה בגובה רב.
נתונים שוחררו לציבור על ידי נאס"א.
משימות מס' 10, 11, ו-12 כללו לוויינים מדעיים.
עלות כלל התוכנית הייתה 3.3 מיליארד $ במחירים שוטפים, שווך ערך ל-16.8 מיליארד $ של שנת 2022
KH-11 KENNEN היא סדרת לווייני ריגול של ארצות הברית ששוגרה החל בשנת 1976. הלוויינים היו הראשונים שניצלו אות דיגיטלי ולכן היה ניתן להעביר את הצילום באופן מיידי דרך תקשורת.
בכך שימוש ביחידת נחיתה כפי שהיה בלווייני צילום קודמים התבטל.
הלוויינים הגיעו לרזולוציה של 0.06 מ'.
הפרויקט התחיל באישור של נשיא ארצות הברית ריצ'רד ניקסון בשנת 1971. לפי השערות באפיון ותכנון ראשוני השתתף אדווין לנד.
הלוויין מצויד במראה בקוטר 2.4 מ'.
הנתונים מועברים ללווייני תמיכה מסדרה SDS ומשם לתחנת קרקע של משרד הסיור הלאומי בווירג'יניה.
הלוויין מצויד במנוע שמאפשר לבצע עדכון מסלול במידת הצורך.
חיישני CCD של הלוויין פותחו בווסטינגהאוס.
מערכת פעילה כוללת 4 יחידות.
בעקבות ביטול חלק של תוכנית FIA הוזמנו לוויינים נוספים.
בסך הכול שוגרו 19 לוויינים, כולל לוויין ששוגר בשנת 2022. הלוויינים מהדור הראשון פעלו כ-3 שנים.
פיתוח הלוויינים הגדיל בין היתר את זמן פעילותם.
לוויינים של הדור הרביעי ששוגרו לפני יותר מעשור פעילים גם בשנת 2023.
לוויינים ראשונים היו במשקל כ-12,000 ק"ג.
הגדלת המשקל חייבה לעבור למשגר מדגם דלתא 4.
KDE Plasma 6 היא הגרסה השישית והחדשה ביותר של סביבת שולחן העבודה KDE Plasma.
זוהי היורשת של KDE Plasma 5 והגרסה היציבה הראשונה שלה הושקה ב־28 בפברואר 2024.
KDE Plasma 6 תוכננה לא להיות שונה באופן משמעותי מ־KDE Plasma 5, אלא להיות סדרה של שיפורים.
KDE Plasma 6 נבנתה באמצעות Qt 6, KDE Frameworks 6 ו־ KDE Gear 24.02. בנוסף, התמיכה בפרוטוקול Wayland שולבה כברירת מחדל בהפעלה הגרפית, כאשר התמיכה ב־X11 הפכה למשנית.
עם Plasma 6 מגיעה ערכת צלילים חדשה, Ocean, המחליפה את ערכת הצלילים Oxygen כברירת מחדל.
ל־Plasma 6 ב־Wayland יש תמיכה חלקית ב־HDR ובמסנני תיקון לעיוורי צבעים.
גם יישום Discover ויישום ההגדרות שופרו.
לצד זאת, הוחזר אפקט הקובייה התלת־ממדי לשולחן העבודה.
בהשוואה לגרסה האחרונה של Plasma 5, גרסה 6 של Plasma מגיעה עם מספר תכונות חדשות:
הלוח צף על פני המסך כברירת מחדל.
אפשר להתאים את הלוחות בעזרת שינוי הגודל שלהם או שימוש במצב הסתרה אוטומטית, וגם ניתן לגרום ללוחות להיצמד למסך ולשמש כמעגנים.
נוספה האפשרות לשנות את סדר הצגת תוצאות החיפוש ב־Plasma, לצד אפשרות להמיר אזורי זמן והתאמת החיפוש לפי המקשים שנלחצו הן בשפת המערכת והן באנגלית.
נוספה ליישומון לוח השנה התמיכה בלוח השנה ההיג'רי למוסלמים ההולכים לפי שיטת אום אל־קורא.
נוספה התמיכה בשימוש בסיסמה ובהזדהות עם טביעת אצבע בו־זמנית.
הגרסה היציבה הראשונה של Plasma 6 הושקה ב־28 בפברואר 2024.
נכון לינואר 2026, גרסאות חדשות עם תכונות חדשות מתפרסמות כל ארבעה חודשים, ומקבלות שלושה עדכונים בשנה.
עם זאת, מאז שנת 2023, קהילת KDE הצהירה על כוונתה לעבור להוציא עדכונים כל חצי שנה, אם תאריך פרסום העדכונים יוכל להתאים להשקת הגרסאות החדשות של הפצות הלינוקס הפופולריות שמגיעות עם Plasma (קובונטו, אופן סוזה ופדורה).
כל גרסה חדשה שמתפרסמת מקבלת עד שישה עדכונים המכילים תיקוני תקלות.
התמיכה בכל גרסה מסתיימת כאשר מתפרסמת גרסה חדשה של Plasma.
נכון לעת כתיבת שורות אלה, אין תוכניות להציע גרסת תמיכה לטווח ארוך של Plasma 6.
לורנס אנתוני פארקר (Lawrence Parker, נולד 20 באוגוסט 1965) הוא ראפר אמריקני, הידוע בכינויו KRS-One.
הוא נולד ברובע הברונקס שבניו יורק בשנת 1965.
הוא היה מראשי ומייסדי להקה בשם Boogie Down Productions, שהוקמה בשנת 1987 עם שחרור האלבום הראשון תחת החברה, Criminal Minded.
בין השנים 1987–1990 נודע KRS One בעיקר בזכות שירים בעלי מסר פוליטי וחברתי, לכן גם קיבל את הכינוי "The Teacher".
KLM (ראשי תיבות בהולנדית של Koninklijke Luchtvaart Maatschappij, "חברת תעופה מלכותית") היא חברת התעופה הלאומית של הולנד.
החברה היא חלק מתאגיד אייר פראנס-KLM שהוקם בשנת 2004. בסיסה הראשי של החברה נמצא בנמל התעופה סכיפהול שבאמסטרדם.
ביולי 2018 זכתה החברה בתואר "חברת התעופה הדייקנית ביותר".
החברה נוסדה ב־7 באוקטובר 1919, מה שהופך אותה לחברת התעופה הוותיקה בעולם שעדיין פועלת תחת אותו השם (מוכר כשיא גינס).
בשנת 1920 התבצעה הטיסה הראשונה של החברה ללונדון.
בשנת 1934 התבצעה הטיסה הראשונה של החברה שחצתה את האוקיינוס האטלנטי.
בשנת 2004 התאחדה החברה עם חברת התעופה אייר פראנס.
בשנת 2017 חשף וילם־אלכסנדר מלך הולנד בריאיון לדה־טלגרף ההולנדי כי במשך 21 שנים הוא משמש טייס משנה בטיסות מסחריות של KLM.
צי המטוסים של החברה, נכון לפברואר 2021:
לפני קום המדינה שימשו שדה התעופה בעזה ונמל התעופה לוד את החברה כחניות ביניים במסלול טיסותיה להודו ולאוסטרליה.
לפני מלחמה חרבות ברזל באוקטובר 2023, הפעילה החברה טיסה יומית אחת לנמל התעופה בן-גוריון במטוס בואינג 777-200ER.
במהלך המלחמה, החברה לא טסה לישראל במשך זמן ממושך ודחתה את חזרתה עקב מצבים ביטחוניים.
בספטמבר 2025 חזרה החברה להפעיל טיסה יומית לישראל במטוס בואינג 737-900 כאשר המטוס מבצע עצירה בלרנקה שבקפריסין להחלפת צוותים בדרך לנתב"ג.
ה-KLF (ידועים גם בשמות "העתיקים והמוצדקים של מו מו", "הטיימלורדס" ואחרים) היא אחת מהלהקות המייסדות של זרם ה"אסיד האוס" הבריטי בסוף שנות ה־80 וראשית שנות ה־90.
בתחילת שנת 1987 חברו ביל דראמונד, המכונה "קינג בוי D" וג'ימי קאוטי "רוקמן רוק" כצמד "העתיקים והמוצדקים של מו מו" (The Justified Ancients of Mu Mu) והוציאו תקליטונים עתירי סמפולים והשראות היפ הופ.
אחד משיריהם,"Doctorin' the Tardis", שילב קטעים ממוזיקת הפתיחה של דוקטור הו, כונה "הטיימלורדס" והגיע למקום הראשון במצעדי הלהיטים הבריטיים.
KLF היו החלוצים בשילוב מוזיקת רייב עם הפקה רוקיסטית ושילוב קולות המון בסגנון הופעה חיה בשיריהם, סגנון שזכה לכינוי "האוס אצטדיונים".
הצמד הקים חברת תקליטים משלו, KLF Communications, והוציא בה סדרה של להיטים.
הצמד גם פרסם ספר הדרכה הומוריסטי לכתיבת להיט מצעדים בשם "The Manual" ועבד על סרט ממסע ההופעות בשם "The White Room".
ה-KLF דגלו בפילוסופיה אנרכיסטית של השחתת מודעות פרסומת, פרסום מסרים מסתוריים בעיתונים כמגזין המוזיקה NME והופעות פומביות חריגות.
הופעתה הידועה לשמצה ביותר הייתה בטקס פרסי ה"בריט" של 1992, בו הם ירו כדורי סרק ממקלע אל הקהל והשליכו פגר כבש במסיבה שלאחר הטקס.
ברווחי מכירות ה-KLF, יסדו דראמונד וקאוטי את ה-"K Foundation", שמטרתה לעודד אמנות אלטרנטיבית.
פעילויות במסגרת ארגון זה כללו הענקת פרס לאמן הגרוע של השנה ושריפת מיליון לירות שטרלינג במזומן ב-23 באוגוסט 1994. מאז מאי 1992 הצמד כמעט שאינו פעיל מוזיקלית, אך מדי פעם מוציא קטעים קצרים תחת שמות שונים.
בשנת 1986 היה ביל דראמונד דמות מוכרת למדי בתעשיית המוזיקה הבריטית.
הוא היה אחד ממייסדי Zoo Records, ניגן בגיטרה במספר להקות, והיה המנהל של "אקו והבאנימן" ולהקות אחרות.
ב-21 ביולי באותה שנה הוא התפטר בטענה שהוא כמעט בן 33 ושליש (כמהירות סיבוב תקליט ויניל) וש"הגיע הזמן למהפכה בחיי, יש הר שאני רוצה לטפס עליו בדרך הקשה ולראות את העולם מלמעלה".
הוא הוציא אלבום סולו מוערך וצנוע בשם "The Man".
ג'ימי קאוטי היה באותה עת גיטריסט בלהקה כושלת למדי שדראמונד ניהל במסגרת עבודתו.
דראמונד וקאוטי מצאו עניין משותף באזוטריה קונספירטיבית, בטרילוגיית "האילומינטוס" ובפרט בנושא ה"דיסקורדיאניזם", דת הדוגלת באנרכיזם פוסט-מודרני.
בעודו קורא שוב את "האילומינטוס" בסוף 1986 ומאזין להיפ הופ, חש דראמונד שברצונו להגיב למה שראה כקבעון מוזיקלי במוזיקה הפופולרית של אותה עת.
בראיון מאוחר יותר הוא הצהיר כי מיד עלה על דעתו להקים צמד היפ הופ עם קאוטי שיקרא "העתיקים והמוצדקים של מו מו":
העתיקים והמוצדקים של מו מו
בתחילת שנת 1987 החלו דראמונד וקאוטי לשתף פעולה מוזיקלית.
הם אימצו את שמות הבמה "קינג בוי די" ו"רוקמן רוק" בהתאמה, וכינו את ההרכב שלהם "The Justified Ancients of Mu Mu", או בקיצור The JAMs, על שם קבוצה קונסיפירטיבית דמיונית מטרילוגיית האילומינטוס ויבשת מו האגדית.
בכתבים אלו ה-JAMs הם קבוצת מסתננים דיסקורדיאניים בשורות האילומינטי (ארגון פוליטי השואף לכפיית סדר ושלטון על החברה) המזינים אותם במידע שגוי.
תחת שמם זה, בחרו דראמונד וקאוטי לפרש את עקרונות ה-JAMs הדמיוניים בעולם הפקת המוזיקה התאגידי.
תוך שהם מוסווים בזהויותיהם הבימתיות ובתמת האילומינטוס שלהם, שיקף הצמד את טקטיקות זריעת הכאוס והבלבול של הדיסקורדיאנים בספר בהביאם גישה ישירה, הומוריסטית ומהפכנית ליצירת תקליטי פופ, תוך משיכת תשומת לב בדרכים בלתי שגרתיות.
הם השתמשו ביצירת המוזיקה שלהם בעיקר בסמפלר ספרתי, באמצעות דגמו דגימות משירים שונים והדביקו אותם לכדי יצירות קצביות שהתאפיינו בשירת ראפ של דראמונד בנושאים חברתיים, אזוטריים ולעיתים משעשעים.
מילות הסינגל הראשון שלהם, "All You Need Is Love", עסקו בכיסוי התקשורתי של מגפת האיידס.
המנגינה סומפלה ברובה מהשיר באותו שם של הביטלס ומ "Touch me" של סמנתה פוקס.
מפיצים רבים סירבו להפיץ את התקליטון מחשש לתביעות משפטיות, אך הצמד שלח עותקים פיראטיים שהכין לתחנות רדיו ואלו זכו להצלחה ניכרת ולהשמעות רבות.
המגזין "Sounds" הכתירם "הלהקה החמה ביותר של השנה...
קשה להבין את התחושה של פגישה במשהו חדש לגמרי, מעולם לא האמנתי בתמים כל כך שלהקה היא כה טובה ומרגשת".
במאי 1987 הם ערכו את השיר מחדש והוציאו ממנו את רוב הדגימות השנויות במחלוקת.
קטעים מהשיר רוססו כגרפיטי משחית על גבי לוחות פרסומת לשם קידומו.
הגרסה המחודשת הוכתרה בתואר "סינגל השבוע" של NME ונמכרה במידה מספקת לאפשר את הוצאתו של אלבום הבכורה.
האלבום, "1987 (What the Fuck Is Going On?)" יצא ביוני 1987 ונכלל בו השיר "The queen and I" שחלקים גדולים בו סומפלו מהלהיט "Dancing queen" של אבבא.
הדבר הגיע לידיעת מנהלי הלהקה השוודית, ולאחר סכסוך משפטי בין הלהקות הוסר האלבום מהמדפים.
הצמד יצא לשוודיה במטרה לפגוש את חברי להקת אבבא ולהגיע עמם לפשרה, מלווים בצלם ועיתונאי מהמגזין NME ורוב העותקים הנותרים מהאלבום.
הם כשלו בניסיונם זה, ובתגובה שרפו את העותקים והשליכו את הנותר מסיפון המעבורת בדרכם חזרה.
בראיון בדצמבר 1987 אמר קאוטי "היה זה מוצדק אמנותית לעשות כן".
שני סינגלים נוספים יצאו ב-1987 בחברת התקליטים העצמאית של ה-JAMs, KLF Communications.
בשניהם ניכרה נטייה למוזיקת האוס.
הראשון מהם, "Whitney Joins The JAMs", הכיל סימפולים של הנעימה המפורסמת מ"משימה בלתי אפשרית" ו-"I wanna dance with somebody" של ויטני יוסטון.
באופן אירוני, טען דראמונד כי מאוחר יותר הוצע לצמד להפיק רמיקסים לשירי ויטני יוסטון על ידי מנהל חברת התקליטים שלה, קלייב דייוויס מ-Arista Records, כפתיון על מנת להחתימם בחברתו.
הצעה זו לא התממשה לבסוף, אך ה-KLF אכן חתמו עם אריסטה כמפיצתם בארצות הברית.
הסינגל השני והאחרון שלהם לשנת 1987 היה "Downtown", להיט ריקודים שסומפל משיר הגוספל באותו שם משנות השישים, ששרה פטולה קלארק.
אלבומם השני, "", יצא בתחילת 1988 וזכה לביקורות נלהבות.
בשנת 1988 קראו לעצמם דראמונד וקאוטי בשמות "טיים בוי" ו"לורד רוק", והוציאו סינגל הומוריסטי בשם "Doctorin' the Tradis" תחת השם "הטיימלורדס".
השיר היה "מאש-אפ" של נעימת הנושא של דוקטור הו עם "רוקנרול" של גארי גליטר.
הסינגל הגיע למקום הראשון במצעד הסינגלים הבריטי ב-12 ביוני אותה שנה, וזכה להצלחה גם באוסטרליה וניו זילנד.
על העטיפה של התקליטון ניתן קרדיט גם ל"פורד טיימלורד", מכונית הפורד גלקסי 1968 המשטרתית של קאוטי, אודותיה הוא טען שהשתתפה בצילומי הסרט סופרמן 5 בבריטניה.
קאוטי ודראמונד טענו בשעשוע כי המכונית דיברה אליהם תחת השם "פורד טיימלורד" וציוותה עליהם להתקרא "הטיימלורדס".
בראיונות מאוחרים יותר הצהירו דראמונד וקאוטי כי השיר היה ניסיון מכוון ליצור להיט מצעדים שיגיע למקום הראשון.
עיתוני המוזיקה האלטרנטיבית קטלו את הלהיט הפופולרי, אך זה זכה להצלחה רבה בקרב הקהל הרחב ומכר למעלה ממיליון עותקים.
בתוכנית Top of the pops אף הופיע גארי גליטר עצמו עם הצמד בשירם שיר זה.
הצלחתו המסחרית של "Doctorin the Tradis" הביאה להוצאת ספרון הדרכה הומוריסטי בשנת 1989, שנקרא "The Manual (How to Have a Number One the Easy Way)", מדריך צעד בצעד ליצירת להיט מצעדים ללא כסף או כישרון.
עם זאת, הסינגל הראשון שלהם תחת השם KLF לא יצא לפני מרץ 1988. הם לא נטשו סופית את השם "העתיקים והמוצדקים של מו מו" אבל רוב השירים שלהם שוחררו תחת השם KLF.
שינוי השם סימן שינוי גם בכיוון המוזיקלי של הצמד.
דראמונד אמר בראיון בינואר 1988 "אנחנו עשויים להוציא צמד תקליטי 12" תחת השם The KLF, אלו יהיו תקליטים ללא ראפ, רק מוזיקת דאנס טהורה, אז אל תצפו לקרוא ביקורות עליהם בעיתוני המוזיקה".
הוא גם אמר באותו ראיון כי הוא וקאוטי מאוכזבים מעצמם שאיפשרו "לאנשים מסוימים לצפות מאיתנו להיות נושאי הצלב של הסימפול".
ב-1990 הוא אמר בדיעבד "רצינו לעשות משהו שיהיה דאנס טהור, בלי השפעות והתייחסויות להיסטוריית הרוקנרול".
התקליטים שיצאו ב־1988 וב־1989 אכן היו ברובם ללא שירת ראפ וקרובים בסגנונם להאוס.
הם כללו רמיקסים לשירים קודמים של ה־JAMs, סינגלים חדשים ובעיקר מוזיקת אסיד האוס כלית כמו "" ו־"3AM Eternal", שהיו ללהיטים בינלאומיים.
באותה שנה הם הופיעו ברייב "הלטר סקלטר" באוקספורדשייר והממו את הקהל בשורפם על הבמה שטרות בשווי 1,000 פאונד סקוטי שעליהם נכתב "ילדים, אנו אוהבים אתכם".
באותה שנה הם החלו גם ביצירת סרט הופעה ופסקול עבורו, ששם שניהם היה "The White Room".
הכסף לסרט הגיע מהתמלוגים על הלהיט "Doctorin' The Tardis", אך לא הסרט ולא הפסקול ראו אור באופן רשמי לבסוף.
הצמד נקלע לקשיים כספיים ואף הסינגל "Kylie Said To Jason" שהוציאו מתוך פסקול הסרט במטרה "להנצל משיני פשיטת הרגל", כדבריהם, לא הגיע אפילו לאחד מ־100 המקומות הראשונים במצעדי הלהיטים.
באותה עת, השיר "" החל לנחול הצלחה בקרב DJ מובילים באירופה.
מגמה זו עודדה את דראמונד וקאוטי להמשיך בקו "הטראנס הטהור" והאסיד האוס של שיר זה.
שיר נוסף בסגנון זה ""Last Train to Trancentral" זכה להצלחה ניכרת.
הצמד תיקלטו בסדרת מסיבות חודשיות בשם "The Land Of Oz" בלונדון, ואריך הנגן שלהם "Chill Out" שיצא ב־1990, הושפע במידה ניכרת ממוזיקת המסיבות שתיקלטו.
אלבום האמביאנט "Space" והווידאו קליפ בסגנון דומה "waiting" יצאו ב־1990 גם כן וסימנו יחד עם "It's Grim Up North" מעבר לצליל תעשייתי וכבד יותר.
באוקטובר 1990 פרסמו חברי ה-KLF סדרת סינגלים בקצב מהיר ופופי, אותו כינו "האוס אצטדיונים".
שירים מהאלבום הגנוז "The White Room" הוקלטו מחדש עם יותר ראפ ושירה, נגיעות גיטרה רוקיות וקולות המון.
התוצאה הייתה מוצלחת מאוד מבחינה מסחרית והזניקה את KLF לפרסום עולמי.
סינגל האוס האצטדיונים "" הגיע למקום החמישי בבריטניה ולמקומות הראשונים במצעדים ברחבי העולם.
"" הגיע למקומות גבוהים גם הוא (1 בבריטניה, 5 בארצות הברית).
האלבום The White Room הוצא שוב כשהוא מכיל שירים אלו ושירים נוספים בסגנון דומה במרץ 1991 והגיע למקום השלישי במכירות בבריטניה.
ההצלחה המשיכה עם הסינגלים "Last Train to Trancentral" (מקום 2 בבריטניה) ו־"Justified and Ancient" שיצא בדצמבר 1991 כגרסה מחודשת לשירם באותו שם מ־1987, אך הפעם עם זמרת הקאנטרי האמריקאית תמי ויינט (מקום 2 בבריטניה, 11 בארצות הברית).
בשנים 1990–1991 עסקו דראמונד וקאוטי גם ברמיקס של שירי דפש מוד (Policy of Truth), המודי בויז ופט שופ בויז.
ניל טננט מהפט שופ בויז אמר "הם לא עשו רמיקס, הם כתבו את השיר מחדש.
הייתי צריך לחזור ולשיר את קול הזמר שוב.
הם עשו זאת בדרך אחרת, התרשמתי שביל דראמונד כתב את כל הלחנים וביצע אותם על גיטרה אקוסטית.
לאחר שינויי שם וסגנון רבים, היו דראמונד וקאוטי תחת השם KLF ההרכב שמכר את מספר הסינגלים הגדול בעולם ב־1991.
ב-12 בפברואר 1992 הופיעו ה-KLF עם להקת ההבי מטאל Extreme Noise Terror בגרסה חיה של להיטם "3 a.m.
ההופעה הוגדרה בעיתונות כ"אלימות אנטגוניסטית בפני קהל המום של תעשיית המוזיקה".
דראמונד וקאוטי תכננו להשליך דליי דם כבשים על הקהל אך היועצים המשפטיים של ה-BBC אסרו עליהם לעשות כן.
בהופעה הגיח דראמונד צולע, לבוש בקילט ומעשן סיגר בעודו יורה כדורי סרק מנשק אוטומטי מעל ראשי הצופים.
בגמר ההופעה הודיע הכרוז כי "ה-KLF עזבו כעת את עסקי המוזיקה".
מאוחר יותר באותו ערב השליכו חברי הלהקה פגר כבש במסיבה שלאחר הטקס.
עיתונאי ה-Sun, פירס מורגן ומפיק האירוע טרבור הורן כינו את ההופעה "מגעילה" ו"פעלול חולני".
מגזין המוזיקה NME דווקא שיבח את ההופעה וטען כי הטקס הידרדר ממנה ואילך.
הודעת הצמד על פרישה לא נלקחה ברצינות והם אכן המשיכו לעבוד עם Extreme Nosie Terror על אלבום בשם "The Black Room", שלעולם לא הושלם.
ב-14 במאי 1992 ה-KLF הודיעו בהצהרה פומפוזית על פרישתם הסופית ממוזיקה.
המבקרים היללו את מה שנראה בעיניהם כהברקה קונספטואלית של סיום עבודת הצמד לאחר שמיצו את כישוריהם.
המגזין Select כתב "בפעם האחרונה בהחלט, המרהיבה והמטורפת, ה-KLF עשו שוב את הפחות צפוי מכל".
למרות הצהרותיהם מ-1988 בדבר אי רצונם "להיות נושאי הצלב של הסימפול", ה-JAMs נחשבים באוזני מאזינים רבים לראשוני הזרם ששילב דגימות מיצירות מספר לכדי יצירה חדשה, מה שכונה "פלגיאט יצירתי".
אלבומם "1987" נחשב לאבן הפינה של הסימפול במוזיקה הפופולרית בבריטניה.
בדומה, אלבומם "Chill out" נחשב לאחד מראשוני אלבומי האמביאנט, ו-"The White Room" כמציא זרם "האוס האצטדיונים".
מגזין ה-NME בחר את האלבום "The White Room" במקום ה-81 ברשימת האלבומים הטובים של כל הזמנים.
מאפייני האוס האצטדיונים כדגימות קול המון וקטעי קול מסונתזים החוזרים על עצמם בשירים שונים חדרו גם ללהקות רייב אחרות בשנות התשעים כיוטה סיינטס, N-Joi ואחרות.
בשנת 1991 אמר כריס לואו מהפט שופ בויז בראיון כי הוא רואה ב-KLF את הלהקה הראויה היחידה בבריטניה מלבד להקתו.
ניל טננט הוסיף כי "יש להם צליל מזוהה במידה שלא תאמן".
השירים המוקדמים של ה-JAMs, כולל האלבום "1987" נוצרו ברובם על מחשב אפל 2 עם כרטיס סמפלר חיצוני גרינגייט DS3 ומכונת תופים רולנד TR-808. מאוחר יותר אלו הוחלפו במחשב אטארי, סמפלר אקאי S900 וסינתיסייזר אנלוגי אוברהיים OB-8.
הסינגלים מהשנים 1990–1992 והאלבום "The White Room" נוגנו על מכונת באסים רולנד TB-303 ומכונת תופים TR-909. דראמונד וקאוטי הוסיפו גם נגינה חיה שלהם בגיטרות חשמליות ואקוסטיות ונגנים נוספים בגיטרת Pedal Steel, קלרינט ותזמורת כלי נשיפה.
KREEP הם ראשי תיבות של אשלגן (סימון אטומי K), עפרות נדירות (Rare Earth Element), וזרחן (סימון אטומי P).
מרכיב גאוכימי זה נמצא בחלק מסלעי הברקציה והבזלת שעל הירח, שהותכו בפגיעות רבות עוצמה.
KREEP כולל את רוב היסודות הבלתי תואמים (כלומר, אלה העוברים למצב נוזלי בתהליך גיבוש המאגמה), וכן היסודות פולטי החום: אשלגן, אורניום ותוריום.
למעשה מאמינים כי KREEP מייצג את השלב האחרון בהתגבשות של אוקיינוס המאגמה שהיה קיים בראשית ההיסטוריה הגאולוגית של הירח.
מדדי ביצוע מרכזיים הם מדדים על פיהם אומד הארגון את רמת ביצועיו.
אלו יכולים להיות מדדים כלכליים ולא-כלכליים.
KPI משמש במודיעין עסקי להעריך את המצב הנוכחי של העסק ולקבוע דרכי פעולה.
מקובל לבחון באמצעותו פעילויות שקשה לכמת את מידת תרומתן לארגון כגון פיתוח מנהיגות, מחויבות לארגון, רמת שביעות רצון וכדומה.
המדדים אשר נקבעים כ-KPI, הם על פי רוב יעדים אסטרטגיים של הארגון ולכן שונים מארגון לארגון ועוזרים לכמת את התקדמות הארגון לעבר מטרותיו האסטרטגיות.
מדדי הביצוע KPI הם כלי הביצוע בעזרתם ניתן להמיר אינפורמציה שתדע להעריך, לנתח, לנטר, ולבצע אופטימיזציה (שדרוג) לאסטרטגיות העסקיות של הארגון.
הצבת מדדי ביצוע נכונים יכולה לעמוד במרכז של אסטרטגית שיפור איכות כללית יותר בארגון.
מדדי הביצוע הם רכיב מרכזי וחשוב במטרה לשפר איכות, הן עבור חברות העוסקות בנתינת שירות ללקוח כגון בתי חולים, שירותי הסעדה וכדומה, והן בתחום העסקי במטרה לשפר את הביצועים ואת הרווחים של החברה.
בנוסף, מדדי ביצוע KPI מאפשרים למדוד ביצועים לאורך זמן.
למעשה קביעת מדדי ביצוע KPI נכונים ומדויקים למטרות החברה, היא כלי אפקטיבי המהווה רכיב בסיסי ומרכזי בבחינת האפקטיביות בתחום האסטרטגיות העסקיות.
ניתן לקבוע ולמדוד מדדי ביצוע ביחס למטרות כלליות של הארגון, או מדדי ביצוע כללים של הארגון.
מדדי הביצוע מדידים, וניתן לאמוד אותם באופן כמותי.
בדומה לאופן שבו GPS יצר פשטות בניווט עבור נהגים, כך מדדי הביצוע KPI מפשטים ויוצרים בהירות בהבנת ומדידת תחומים בהם יש אי ודאות בנוגע לתוצאות המדידות שמייצרים הארגון או החברה.
מדדי הביצוע הם לרוב ארוכי טווח ומכוונים להישרדות והצלחה בכך שהם מספקים מידע על תהליכי קבלת החלטות ועל אסטרטגיות עתידיות ותכנון קדימה.
מדדי הביצוע KPI נועדו ליצור שפה ארגונית אחידה ופשוטה, מספקים אינפורמציה והבנה מיידיות על הסטנדרטים שהחברה או הארגון הציבו לעצמם, ועל יכולת העמידה הממשית בהם.
ללא הצבת מדדי ביצוע, לא ניתן לאמוד את הצלחת המחלקה הארגונית.
כללי בחירה ופיתוח של מדדי ביצוע KPI
השלב הראשון וההכרחי בבחירת מדדי ביצוע KPI, היא הבנה שניתן להעריך ולמדוד את מדדי הביצוע אך ורק בעזרת הפעולה שהם מכוונים לייצר (למשל: ניתן למדוד כמותית את הפעולות הרצויות לפני ואחרי השימוש באסטרטגיה שיווקית מסוימת).
בנוסף, מדדי הביצוע הנבחרים צריכים לשקף את מטרות העל של הארגון, או של החברה באופן רחב ככל שניתן, מפני שמדדים אלו הם המפתח למדידת הביצועים בהמשך התהליך.
השלב השני ביצירת מדדי ביצוע הוא מיפוי הידע הקיים בארגון, על ידי אזורים או תחומים של עיסוק.
כך למשל, מחלקה העוסקת בהענקת שירותי הסעדה בבית חולים תבחן את שירותי ההסעדה לחולים, איכויות ומרכיבי הבריאות במזון וכו', על מנת שמדדי הביצוע יהיו רלוונטיים וישתמשו בשפה הארגונית הכללית.
רלוונטיות זו ניתן להשיג על ידי איסוף המידע של הצוותים או קהל היעד הרלוונטי.
בתוך ארגון או חברה גדולים, נכון יהיה שלכל מחלקה יוצבו מדדי ביצוע KPI שונים, המתאימים באופן ספציפי לשירות שמעניקה המחלקה.
תהליכי קביעת מדדי ביצוע KPI בארגונים
בתהליך מיפוי המידע בארגון, במטרה לקבוע מדדי ביצוע תקפים ומהימנים, נכון יהיה לערוך סקרים וראיונות, ולאסוף כמה שיותר מידע מהאנשים ומהצוותים במחלקה או בארגון הרלוונטיים.
ככל שמדדי הביצוע יהיו מדויקים יותר, כך הנתונים שהם יתנו ישקפו מדידה סובייקטיבית.
החלטות בארגונים נעשות לרוב על ידי שימוש בתחומי מפתח שונים ומגוונים.
כך למשל, חוויית משתמש היא תחום מפתח הניתן למדידה באופנים שונים וניתן לקבוע מדדי ביצוע הנגזרים מתחום חוויית המשתמש, ומטרתם לשקף את מידת ההצלחה של הארגון, או של מוצר מסוים.
תחום יצירת הכלים וההגדרות לקביעת מדדי ביצוע KPI מדויקים, הוא תחום מתפתח הנשען על יכולת איסוף מידע באופן יעיל ומהימן מהאנשים הבאים במגע עם התחומים הרלוונטיים הנמדדים בארגון.
חברות וארגונים רבים כיום, משקיעים משאבים בפיתוח מדדי ביצוע KPI ושינויים במדדים אלו יכולים גם להשפיע על סך הביצועים של החברה או הארגון.
קביעת מדדי ביצוע נכונים, הוא תחום בפני עצמו ומחקר רב נעשה בתחום זה.
חברות וארגונים קטנים למשל, יקבעו מדדי ביצוע התואמים את הגודל וההיצע של השירות או המוצר.
מדדי הביצוע ישקפו את תחום העיסוק ואת המידע הרלוונטי, הניהולי והתאורטי.
ככל שמדדי הביצוע שנקבעו ישקפו במידה טובה יותר את המידע הארגוני הקיים, כך הם יגבירו את אפקטיביות המדידה ויכולים להשפיע על תוצאות ממשיות, מפני שהם יקבעו או ישפיעו על קבלת החלטות של אסטרטגיות שיווקיות.
כך לדוגמה, בתחום הרשתות החברתיות המתפתח, גוברת הדרישה למערכות איסוף וניתוח של תוצאות מהשטח, שהן מדויקות יותר עבור החברה, כמו גם יעילות יותר, מאשר המערכות הקיימות בהיצע הנתון.
גישת ה-KPI מקנה מתודה מסודרת לאיתור מדדים אופטימליים של יעדי הארגון והפיכתם לכלי בקרה ניהולי יעיל.
הגדרה של המידע הניהולי הנדרש
הגדרה של מדדי תוצאות צולבים
הטמעה של שימוש במדדים לתכנון ולבקרה
בקרה אחר יישום אסטרטגיה - הגדרה ברורה של הפעילות והנעה לעמידה ביעדים.
ניהול יעיל ובקרה אחר הפעילות השוטפת - מדידה שוטפת ובקרה אחר הנושאים החשובים ביותר לניהול הפעילות של הארגון.
מידע מעבר לדו"חות הפיננסיים - חיבור לפעילות הנעשית בארגון ברמה היומיומית ומניעת הפתעות.
מבטיח את יישום האסטרטגיה בכל רמות הארגון.
מאפשר שליטה ובקרה על התהליך האסטרטגי, עד לרמת העובד הבודד.
מחבר את העובד הבודד לאסטרטגיה של הארגון (כגון הגדרת כיוון ברור אילו פעולות צריך לעשות העובד בשטח) לצורך יישום האסטרטגיה ויצירת מחויבות של העובד למטרה האסטרטגית באמצעות הגדרת יעדים ברורים לביצוע.
מאפשר איתור כשלים במערכת עד לרמת שורש הבעיה והמנהל האחראי.
בנוי על מדידה כמותית של תוצאות, אשר מאפשרת מתן תמונה ברורה על ההתקדמות, ומשמשת כתמריץ לעובדים ולמנהלים.
שלבי העבודה בניהול על פי יעדים:
ניתוח הארגון- ניתוח והגדרת תחומי הפעילות של הארגון, הגדרת אסטרטגיה לארגון, ניתוח התוצאות הפיננסיות, גורמי סביבה, מבנה ארגוני, הגדרות תפקידים, הגדרת סמכויות ותחומי אחריות, ניתוח והגדרה של תהליכי עבודה בארגון.
מיפוי יעדים ומדדים- מיפוי התהליכים בארגון והקשר ביניהם להשגת מטרות העל וזאת על ידי הגדרת התפוקות והתשומות בארגון, תחת קטגוריות שונות כגון - התחום הפיננסי, סביבת הארגון, לקוחות, שיווק, שירות ומכירה ותכנון.
כל הפרמטרים הללו ממופים על פי כיווני זרימת המידע וההון וזאת כדי להגדיר את הדרך להשגת היעדים.
שלב זה הוא קריטי בהצלחת התהליך ויש לערב בו את כל הגורמים הבכירים בארגון.
בניית מערכת הבקרה – בניית תשתית מערכת המידע כך שתתאים לבעלי התפקידים בארגון וקביעת הגדרות איסוף ועדכון המידע באמצעות דו"חות והזנה של מערכת המידע.
מערכת מידע- בבניית מערכת המידע ניתנים לכל עובד בארגון מדדים ויעדים שעליו לעמוד בהם.
בצורה זו, כל עובד יודע ומבין כיצד הוא תורם ליישום האסטרטגיה.
כאשר למנהלים יורכבו מדדים שמשקפים אחריות על פעילות העובדים במחלקתם.
העיקרון מקביל לתערו של אוקאם במדע.
פרשנויות נוספות לראשי התיבות KISS, השומרות על אותה משמעות, הן:
בפיתוחם של מוצרים הנדסיים קיימת נטייה להוסיף למוצר עוד ועוד יכולות, תוך הפיכת תפעולו למסובך יותר.
עקרון KISS בא להזכיר למפתחים את העובדה שיכולות נוספות אלה רק יעיקו על המשתמש הפשוט ויפגעו ביכולתו להשתמש במוצר.
מכשיר מורכב יותר הוא גם רגיש יותר, ועלול לסבול מתקלות רבות יותר.
בתחום התכנות, פילוסופיה זו מיושמת במוצרי Suckless.org.
הביטוי הוטבע על ידי המהנדס האווירי קלי ג'ונסון, המהנדס הראשי בחברת לוקהיד מרטין.
בעוד שהביטוי מופיע לרוב עם הפסיק - "Keep It Simple, Stupid", ג'ונסון עצמו פתח את ראשי התיבות בלי פסיק (,) וקרא לו "Keep It Simple Stupid", כך שכוונתו המקורית של ג'ונסון לא הייתה ללעוג למהנדס.
KLM Cityhopper היא חברת תעופה אזורית בהולנד המאוגדת כחברת בת של חברת התעופה ההולנדית KLM.
בסיסה של החברה הוא בנמל התעופה סכיפהול והיא מפעילה טיסות ל-49 יעדים ברחבי אירופה.
החברה נוסדה באפריל 1991 והחלה לפעול באותה שנה.
היא נוצרה ממיזוג שתי החברות "NLM Cityhopper" ו-"Netherlines".
כחלק מתוכנית הארגון החדשה של KLM הוחלט ליצור חברת תעופה אזורית והחברה התאחדה עם KLM UK בנובמבר 2002 תחת השם KLM Cityhopper.
החברה נשלטת במלואה על ידי KLM ומועסקים בה 910 עובדים (נכון למרץ 2007).
החברה החלה בחידוש צי המטוסים שלה, המורכב בעיקר ממטוסי פוקר, ונכון לנובמבר 2009 קלטה 9 מטוסים מדגם E-190 של חברת אמבראר הברזילאית.
חלק מהיעדים הפנימיים באירופה של KLM מתופעלים גם על ידי KLM וגם על ידי KLM Cityhopper, תלוי ביום בשבוע ובמהלך השנה.
לדוגמה (נכון לינואר 2009): טיסה KL1273 מסכיפהול ל-פרובאנס-אלפ-קוט ד'אזור בניס, צרפת מתופעלת על ידי KLM כשנהוג שעון קיץ, ו- KLM Cityhopper מתפעלת טיסה זו בשאר הימים בשנה.
טיסות אחרות מתופעלות בלעדית על ידי KLM Cityhopper.
באפריל 1994 התרחשה תאונה קטלנית בטיסה 433, שהמריאה מסכיפהול, לאחר כ-20 דקות מההמראה צוות המטוס ביצע הקפה לנחיתה בשל כשל באחד מהמנועים, כמה רגעים לפני הנחיתה, הצוות החליט לבצע הקפה נוספת, אך אז מסיבה לא ידועה איבדו שליטה והתרסקו ליד המסלול.
אחד מ-3 אנשי הצוות ו-2 מ-21 הנוסעים נהרגו.
"KPMG סומך חייקין" היא פירמה ישראלית לראיית חשבון, המעניקה בין היתר שירותי מיסוי, ייעוץ אסטרטגי, ביקורת ועוד.
חברה ברשת העולמית KPMG - אחת מארבע הפירמות המובילות בעולם ("ביג פור") לשירותים פיננסים וייעוץ עסקי, יחד עם Deloitte, PwC ו-EY.
"סומך חייקין" הוקמה בשנת 1922, כיום היא מונה כ-100 שותפים ו-1,600 עובדים.
אלה כוללים רואי חשבון, כלכלנים, עורכי דין, אנליסטים, כותבי קוד, מנתחי דאטה, מומחי אבטחת מידע, יועצים אסטרטגיים ועוד.
המשרד הראשי ממוקם ברחוב הארבעה בתל אביב, ומשרדים נוספים נמצאים בחיפה, באר שבע, בני ברק וירושלים.
הפירמה מתמחה בהענקת שירותים במעטפת כוללת, החל משירותי ביקורת, מיסוי ישראלי, מיסוי בינלאומי ומחירי העברה, ושירותי ייעוץ בעולמות הכלכליים והאסטרטגיים, מיזוגים ורכישות, ייעוץ בתחום מערכות המידע – סייבר, BI ואנליטיקס - ייעוץ ניהול סיכונים, ביקורת פנים, אחריות תאגידית ועוד.
בין לקוחותיה של "KPMG סומך חייקין" נכללים עשרות גופים ציבוריים ופרטיים, הפועלים בתחומי פעילות מגוונים.
ביניהם חברות הזנק, חברות מידל מרקט, מלכ"רים ועמותות.
הפירמה מנהלת מספר פורומים מקצועיים.
חברי הפורום מקבלים עדכונים מקצועיים שוטפים, מחקרים וניתוחים, הזמנות לאירועים וכנסים ועוד.
בין הפורומים בישראל: פורום CFO לסמנכ"לי כספים וחשבים בכירים, פורום הדירקטורים והדירקטוריות – Board Leadership, פורום מנהלי אחריות תאגידית, פורום מנכ"לי עסקים קטנים ובינוניים ופורום פודטק – מזון וחקלאות.
יו"ר הפירמה הוא גד סומך והשותף המנהל הנוכחי הוא ערן שלו.
KOffice היא חבילת יישומים משרדיים הזמינה למערכות ההפעלה FreeBSD, לינוקס, OS X, וחלונות.
היא מכילה מעבד תמלילים, גיליון אלקטרוני, תוכנה לעריכת תמונה בגרפיקה וקטורית, ותוכנת מצגות.
לאחר שחבילת היישומים המשרדיים Calligra התפצלה מ-KOffice בשנת 2010 המיזם החל לשקוע, ועד שנת 2012 לא יצאה כל הכרזה ממנו על חידוש כלשהו.
תחילת העבודה על פיתוח KOffice החלה ב-1997 על ידי רגינלד שטדיבאואר עם KPresenter, ולאחר מכן ב-1998 עם KWord.
ב-1999 צוטטה עדות koffice במשפט על הפרת הגבלים עסקיים "ארצות הברית נגד מיקרוסופט", על ידי מי שהיה אז מנכ"ל מיקרוסופט פול מריץ כעדות להיות תחרות בתחום מערכות ההפעלה וחבילות התוכנות המשרדיות.
ההפצה הרשמית של koffice הייתה ב-23 באוקטובר 2000, כשיצאה כחלק רשמי מסדרת גרסאות ה-KDE אשר נקראו "K Desktop Environment 2.0".
KOffice עברה שינוי משמעותי בשנים האחרונות בהיותה חלק מסט התוכנות המופצת כיום יחד עם KDE הנקרא "SC4".
במקביל לפיתוח הכללי של SC4 עבדה קבוצת KOffice על פיתוח גרסה חדשה ומשמעותית, אשר נקראה KOffice 2.0, והייתה חלק מספריות פלטפורמת KDE 4. אף על פי שגרסה 2.0 יצאה באופן רשמי בשנת 2009, היא תוייגה בהתחלה כ"הפצת תוכנה המיועד לפלטפורמות", והומלצה רק לבודקים ומפתחים, ולא לשימוש צרכנים רגילים.
מאז הפצת KOffice 2.0 היו חסרים תכונות ויישומים מרכזיים מסדרת הגרסה היציבה הקודמת, כגון Kexi, Kivio, ו-Kugar אשר לא נכללו.
KPMG הוא אחד התאגידים הגדולים בעולם למתן שירותים ואחד מארבעת משרדי ראיית החשבון הגדולים, יחד עם דלויט, ארנסט אנד יאנג ופרייס ווטרהאוס קופרס.
מטה החברה ממוקם באמסטלפיין שבהולנד.
KPMG עוסקת במתן שירותים בשלושה תחומים: ביקורת חשבונות, מיסים וייעוץ ארגוני.
תחומי שירותי המס והייעוץ מתפצלים למספר שירותים נוספים.
תאגיד KMPG הוקם לאחר רצף מיזוגים של מספר פירמות לראיית חשבון.
האותיות מייצגות את שמותיהם של המייסדים הראשונים של המשרדים הנפרדים:
P - ויליאם ברקליי פיט (Peat), הקים ב-1870 בלונדון את William Barclay Peat & Co.
M - ג'יימס מרוויק (Marwick) יחד עם רוג'ר מיטשל, הקים ב-1897 בניו יורק את Marwick, Mitchell & Co.
G - ד"ר ריינהארד גורדלר (Goerdeler), ראש Treuhandgesellschaft הגרמנית, שנוסדה ב-1890.
תרמית מקלטי המס הלא חוקיים
בתחילת 2005 האשימה מחלקת המשפטים של ארצות הברית את KPMG LLP בתכנון מקלטי מס אגרסיביים.
KPMG LLP הודתה באשמת יצירת מקלטי מס לא חוקיים במטרה לסייע ללקוחות עשירים להימנע מתשלום מיסים בסך 2.5 מיליארד דולר.
על רקע פרשת התמוטטות משרד רואי החשבון ארתור אנדרסן לאחר הרשעתו בשיבוש הליכי חקירה והחשש מהתמוטטות משרד רואי חשבון גדול נוסף, הסכימו הצדדים על הסכם דיחוי תביעה (כלומר החברה לא תעמוד בפני הליכים פליליים כל עוד תעמוד בהסכמות עם הממשלה) תמורתו שילמה KPMG LLP קנסות בסך 456 מיליון דולר.
ב-3 בינואר 2007 הוסרה התביעה.
טרם ההסכם פיטרה KPMG שותפים והודתה ב"התנהלות בלתי חוקית" של שותפים אלו.
החברה הסכימה לשתף פעולה עם חקירת המחלקה המשפטית בארצות הברית ולעזור בתביעה כנגד השותפים לשעבר שהגו, תכננו ומכרו את מקלטי המס.
KPMG International Cooperative ("תאגיד KMPG הבינלאומי") היא ישות שווייצרית הרשומה בקנטון השווייצרי צוג.
כל חברות KMPG קשורות לחברה זו שאחראית בין היתר לפיתוח התאגיד.
כל אחת מהפירמות היא יישות תאגידית נפרדת.
KN-08, או נודונג-C (ולפעמים הוּאַסוֹנְג-13, בקוריאנית: 화성 13호, הנג'ה: 火星 13號) הוא טיל בין יבשתי המפותח ומיוצר בקוריאה הצפונית.
דגמים בגודל מלא הוצגו לראשונה בתהלוכה צבאית באפריל 2012, לציון יום השנה ה-100 לקים איל-סונג.
הדגם שהוצג באוקטובר 2015 היה שונה משמעותית מקודמיו.
בתחילת 2015 הודיע מחלקת ההגנה של ארצות הברית כי למרות שלא צפו בניסוי של ה-KN-08, הם מאמינים כי הוא מסוגל לשאת ראש נפץ גרעיני.
אורך הטיל כ-17 מטרים וקוטרו 1.9 מטרים (המצטמצם לכ-1.25 בשלב השלישי).
KKR 25 היא גלקסיה ננסית שכנה לגלקסיית שביל החלב שנמצאת במרחק של כ-6 מיליון שנות אור (1.8 מיליון פארסק) משביל החלב בקבוצת הכוכבים דרקון, מעט מחוץ לגבולות הקבוצה המקומית.
הגלקסיה מוגדרת כגלקסיה ננסית לא סדורה (dIrr) אך נראה שהיא בתהליך של הפיכה לגלקסיה ננסית אליפטית (dSph).
אולאג'ידה אולאיינקה ויליאמס "ג'יי ג'יי" אולאטונג'י , הידוע בכינוי "KSI", הוא אושיית רשת, יזם, ראפר ומתאגרף אנגלי.
נכון לינואר 2024, לערוץ היוטיוב הראשי שלו למעלה מ-25 מיליון מנויים ולמעלה מ-6.2 מיליארד צפיות בסרטוני הערוץ.
אולאטונג'י נולד בעיירה ווטפורד שבהרטפורדשייר ב-19 ביוני 1993, להורים ממוצא ניגרי.
הוא נשר מהמכללה כדי לקדם את קריירת היוטיוב שלו, כשהחל להרוויח הכנסות חודשיות קבועות מסרטוניו.
ב-24 באפריל 2008 פתח ערוץ יוטיוב בשם "JideJunior".
את ערוץ היוטיוב הנוכחי שלו הקים ב-24 ביולי 2009. סרטונו הראשון עסק במשחק הווידאו Call of Duty: Modern Warfare 2..
בהמשך, התוכן המרכזי בערוץ שהפך אז למצליח, היה סביב משחק הווידאו FIFA.
הערוץ המרכזי שלו היום, משמש להפצת המוזיקה שלו.
הערוץ השני שלו, שנקרא "JJ Olatunji", מכיל סרטונים שלו צופה בפוסטים באתר הרדיט שלו, מדבר עם הצופים שלו בדיסקורד, ולוגים ואותו מגיב לסרטונים.
בחודש פברואר 2013, הופיע בסרטון בשם " VS FIFA // The Record".
בסרטון הוא שבר את השיא העולמי במספר שערים נגד המחשב במשחק פיפ"א.
כתוצאה מכך, שמו הופיע במהדורה של ספר השיאים של גינס (2013).
באוקטובר 2013, ביחד עם שישה חברים שלו, יצר את קבוצת היוטיוב "The Ultimate Sidemen" (כיום נקרא "The Sidemen").
ב-3 באוגוסט 2017 הכריז אולאטונג'י ברשתות החברתיות כי הולך לעזוב את הקבוצה "Sidemen", ומיד לאחר עזיבתו העלה סרטון בו "האשים" את Behzinga (חבר בקבוצה) בעזיבה שלו.
בתגובה, היוטיוברים Behzinga ו-W2S (חברים מהקבוצה) הוציאו נגדו דיסטראק.
בתום הריב האחרון, עלו הרבה ספקולציות, שטענו כי הריב היה מזיוף, ומטרתו הייתה להרוויח צפיות.
לבסוף טען: (הדרמה) לא הייתה לגמרי אמיתית אבל גם לא הייתה לגמרי מזויפת".
ב-3 בפברואר 2018 נערך קרב אגרוף בין אולאטונג'י וג'ו וולר באולם הקופר בוקס, בו צפו 7,500 איש.
הוא שודר בשידור חי בערוץ של ושל גו' וולר, וצפו בו מעל 18 מיליון איש.
אולאטונג'י ניצח בנוקאאוט טכני בסיבוב השלישי, בסוף הקרב טען כי הוא מוכן להילחם גם מול ג'ייק ולוגאן פול.
ב-25 באוגוסט 2018 נערך הקרב בינו לבין לוגאן פול במנצ'סטר ארנה.
באולם היו כ-21 אלף איש, ובשידור החי צפו כ-2.25 מיליון צופים.
הקרב הסתיים בתיקו שנוי במחלוקת.
לאחר הקרב, במסגרת ראיון משותף, השניים הסכימו לקרב נוסף.
הקרב היה לא מקצועני והשניים חבשו כובעי מגן.
ב-3 בספטמבר 2019, למעלה משנה לאחר הקרב האחרון, הוכרז על הקרב השני.
ב-9 בנובמבר 2019 נערך קרב חוזר בין ללוגאן פול בסטייפלס סנטר.
בקרב ניצח אולאטונג'י בהחלטה חצויה.
במהלך הקרב, פול הפיל את אולאטונג'י לרצפה, אך הכה באגרופים מאחורי ראשו בזמן שהוא נפל, כתוצאה מכך, השופט הוריד לו 2 נקודות, מה שגרם בסופו של דבר לפול להפסיד; הוא ניסה לערער על ההחלטה, אבל הערעור נדחה.
קרב זה היה מקצועני כשהשניים לא חבשו את כובעי המגן והקרב נוהל על ידי הארגון המקצועני "California State Athletic Commission" וקודם על ידי מקדם אירוע האגרוף הבריטי .
ב-4 במאי 2022 הודיע אולאטונג'י כי הוא חוזר להתאגרף לאחר שהעדיף להתעסק במוזיקה ובערוץ היוטיוב.
ב-1 ביולי הודיע כי יתקיים קרב שלו נגד אלכס וואסבי באוגוסט 2022, לאחר שבקרב האגרוף האחרון של וואסבי ניצח את אחיו של אולאטונג'י.
הקרב נערך תחת החברה שהקים Misfits Boxing לצד שיתוף הפעולה עם DAZN, באירוע המסומן ב-001. ב-6 באוגוסט 2022 הודיע וואסבי כי הוא לא יתאגרף נגדו בגלל פציעה.
אלכס טען שחטף זעזוע מוח אך התברר ששיקר לאחר שנצפה ברשתות מתאמן עם חברים.
ב-7 באוגוסט הכריז אולאטונג'י על ה"מחליף" של וואסבי בקרב האגרוף – ברנדון סקוט, הידוע בשם הבמה Swarmz.
ב-16 באוגוסט הודיע כי יישתתף בקרב אגרוף פעמיים ב-27 באוגוסט; בקרב הראשון נגד Swarmz, ובשני נגד מתאגרף מקצועי מקסיקני בשם לואיס אלקרז פינאדה.
אולאטונג'י תכנן להתאגרף נגד איוון ניקולוב, אך הקרב בוטל לאחר שהתגלה שהוא בעל קעקועים נאו-נאצים וקעקועי עליונות לבנה.
את הקרב הראשון ניצח בתוצאת נוקאאוט בסיבוב השני ובכך זכה בחגורת MFB בקטגוריית משקל בינוני-כבד, ובקרב השני ניצח בתוצאת נוקאאוט בסיבוב השלישי ובכך שמר על חגורתו.
ב-19 בנובמבר, הוכרז כי יתאגרף נגד לוחם ה-UFC לשעבר וחברו של קונור מקגרגור, דילון דניס כחלק מהאירוע המסומן כ-004, ב-14 בינואר 2023 בהארנה של ומבלי.
אך ב-4 בינואר, דניס פרש מהקרב בשל חוסר הכנה, חוסר במאמן ובעיות עם המשקל המסוכם בחוזה.
בהמשך הוכרז כי כן יתאגרף באירוע 004 אך הפעם נגד היוטיובר הברזילאי וממקימי FaZe Clan, תומאס אוליביירה הידוע בכינויי FaZe Temperrr.
את הקרב ניצח עם נוקאאוט בסיבוב הראשון ובכך שמר על חגורתו.
ב-22 במרץ 2023, הוכרז כי יתאגרף נגד ג'ו פורנייר ב-13 במאי 2023 תחת האירוע MFxDAZN אשר סומן כ-007, הקרב נערך ב-הארנה של ומבלי, לונדון, בריטניה.
בקרב עצמו ניצח בנוקאאוט בסיבוב השני ובכך הפך למתאגרף-יוטיובר הראשון המנצח מתאגרף מקצועי (לאחר שג'ייק פול הפסיד בקרב לטומי פיורי), עם הניצחון שמר פעם נוספת על חגורת האליפות ה-MF שלו בקטגוריית משקל בינוני-כבד.
ארגון ה־PBA (ארגון המתאגרפים המקצועיים) קרא לשני הצדדים לספר את טענותיהם בנוגע לנוקאאוט, וההחלטה תתקבל ב-19 במאי לכל המאוחר.
ב-19 במאי התקבלה ההחלטה, והקרב בין לג'ו פורנייר הוכרז כ-NC (אין תחרות) ובעצם אין ניצחון או הפסד לשני הצדדים.
מעצם ההחלטה, נשארו שני המתאגרפים בלתי מנוצחים במאזן הקרבות שלהם.
קרב האגרוף שודר באופן אקסקלוסיבי ב־DAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן.
לאחר הקרב קרא לטומי פיורי, שהיה בקהל, להגיע לזירה, והשניים החליפו כמה מילים ביניהם, כשטען כי ינצח את פיורי, במשימה בה נכשל ג'ייק פול, במהלך המפגש בין השניים בזירה, הדברים התלהטו, ופיורי אף דחף את.
ב-28 ביולי, הוכרז כי ויריבו שהפך לחברו ושותפו העסקי לוגאן פול יובילו יחדיו את אירוע "MF & DAZN: X Series 10 – The Prime Card" ב-14 באוקטובר 2023, במנצ'סטר ארנה.
ב-30 ביולי הוכרז כי יריבו של יהיה טומי פיורי, אחיו למחצה של טייסון פיורי.
בקרב ניצח פיורי בהחלטת רוב שערורייתית.
ב-15 באוקטובר, שונתה ההחלטה להחלטת פה אחד בשל טעות מתמטית של אחד השופטים שהייתה לשערורייתית יותר.
האירוע הניב 1,300,000 קניות בתשלום לפי צפייה (PPV), מה שהופך את האירוע לאחד הגדולים בשנת 2023.
לאחר הקרב, התפרץ לעבר פיורי על תוצאת הקרב והתעקש שהיא "שוד".
אנשים רבים ברשתות החברתיות ואף אנשים שנכחו באירוע צידדו ב, וסיפרו שעשה מספיק כדי לנצח בקרב, ביניהם היה גם מקדם הקרבות הבריטי שהיה בין הנוכחים בקהל.
ב-19 באוקטובר, הגיש עירור לאיגוד האגרוף המקצועני (PBA).
ב-1 בדצמבר, הודיעו ה-PBA בטוויטר כי הם דחו את הערעור בטענה כי "אין עילה" לביטול התוצאה.
ב-2 ביוני 2024, אישר בטוויטר שהוא יחזור לזירה באוגוסט לאחר הפסקה של 10 חודשים מהפסד לפיורי באוקטובר.
דיווחים החלו לציין ש נמצא במשא ומתן לקרב עם האלוף המאוחד לשעבר במשקל מעורב-קל, אמיר ח'אן.
ב-4 ביוני, חאן אישר את המשא ומתן.
אך, ב-8 ביוני הכריז כי ח'אן לא יהיה יריבו בקרב הקרוב, אבל לא שלל את הקרב בהמשך השנה.
באותו סרטון, הכריז שהוא יתאגרף ב-31 באוגוסט 2024, בדבלין ויפגוש את כוכב הרשת האמריקאי-תימני המתאגרף גם ב-Misfits Boxing, סלים אלבאחר (Slim Albaher) ולוחם ה־MMA אנת'וני טיילור (Anthony Taylor) בקרב Tag team ובכך יהיה מתאגרף יחיד מול שניים מתחלפים.
אך, מעריצים החלו להעלות ספקות בנוגע לקיום הקרב מכיוון ש מחק את התמונה ברחבי הרשתות החברתיות שלו בה הקרב הוכרז.
ב-1 באוגוסט, אישר את פרישתו בפוסט בטוויטר עקב פציעה שנגרמה לו.
לאור הפציעה וחוסר הוודאות לגבי חזרתו לזירה והרצון להתעסק בדברים אחרים מעבר לאגרוף, הודיע כי הוא מוותר על חגורת ה-MFB במשקל בינוני כבד.
במהלך השידור של אירוע 017 (באוגוסט 2024), הכריז כי הוא צופה חזרה לזירה בתחילת 2025. ב-3 בינואר 2025, הכריזו Misfits Boxing שההודעה על חזרתו של לזירה תהיה בשידור של אירוע 018 ב-18 בינואר.
חדשה התפרסמה שעות לפני ההכרזה ובה נכתב כי יתאגרף נגד כדורגלן העבר ויין ברידג' ב-29 במרץ.
בערב האירוע, סיפר בזירה כי יריבו המקורי פרש, מה שהוביל לקרב נגד ברידג'.
ב-21 בינואר, הודיע ברידג' כי פרש מן הקרב בשל ההערות אותן העלה אולאטונג'י בזירה כשדיבר על הפרשה עם ג'ון טרי וזוגתו לשעבר של ברידג'.
ב-4 בפברואר 2025 הודיעה Misfits Boxing על המחליף לוויין ברידג', והוא דילון דניס שהיה אמור להתאגרף נגד אולאטונג'י כבר באירוע 004 אך פרש בשל בעיות שונות, הקרב ייערך ב-מנצ'סטר ארנה והאירוע יסומן כ-021. מיתוג הקרב הוא "עסק לא גמור" (Unfinished Buisness).
ב-21 במרץ 2025, הוכרז כי בשל מחלה של אולטאונג'י, נדחה הקרב, ובנוסף כל האירוע המסומן כ-021 נדחה גם הוא.
ב-1 באפריל 2023, הופיע באירוע הדגל של ה-WWE, רסלמניה 39, במהלך המשחק בין לוגאן פול לסת' רולינס.
הוא ליווה את פול במהלך הכניסה שלו לבוש בתחפושת בקבוק המותג של השניים Prime והתערב במשחק, אך במהלך מהלך בו פול היה צריך לבצע Frog Splash על רולינס, התחלף רולינס במהירות וכך יצא שפול ביצע את המהלך על.
ב-8 באפריל, הופיע פעם נוספת והפעם באירוע סמאקדאון עם פול כדי לחגוג את שיתוף הפעולה של Prime עם ה-WWE; אם זאת החגיגה הופסקה על ידי רנדי אורטון, שביצע את מהלכו המפורסם ה-RKO על אולאטונג'י.
בשנת 2016, הופיע בסרט לצדו של קספר לי בסרט הקומדיה בבימוי בריטי "Laid in America".
הסרט שוחרר על ידי סרטי יוניברסל ב-29 בספטמבר 2016. ג'ייסון בסט מ-Movie Talk נתן לסרט כוכב מתוך חמישה ותיאר אותו כ"מטורלל וחסר שכל".
בשנת 2018, הוציא סרט תיעודי בשם: Can't Lose.
הסרט עוקב אחרי סיפור מאחורי הקלעים למה הפך את לאלוף היוטיוב לאחר הניצחון בקרב על ג'ו וולר וכיצד ישתמש במה שלמד בקרב נגד לוגאן פול.
הסרט הופק על ידי סטודיו ההפקה של חברו והיוטיובר קאלום אהרון מק'גינלי (הידוע בשם הבמה Callux), After Party Studios, והופץ על ידי Sony Pictures Home Entertainment.
גם נתן הופעה קצרה בסדרת הדוקו של אמזון אוריג'ינל, הכל או כלום: ארסנל, אשר תיעדה את המועדון על ידי בילוי זמן עם צוות האימון והשחקנים מאחורי הקלעים הן על המגרש ומחוצה לו לאורך עונת 2021/2022 בפרמייר ליג.
בינואר 2023, עלה סרט דוקומנטרי נוסף עליו.
בפעם זו, הסרט הופק על ידי אמזון פריים ולואי ת'רו, והתמקד בחיים ובקריירה שלו.
ת'רו הצהיר שזו תהיה "הזדמנות לראות צד אחר של ג'יי ג'יי (כינויו בקרב חבריו), להבין איך הוא הגיע לאן שהוא נמצא, לראות את העולם של יוצר תוכן מקוון ברמה גבוהה, ואדם שהפך את המותג שלו ל-לעולם לא להפסיד, כפי שהוא לוקח על עצמו בעסקי המוזיקה".
לצד חבריו בחבורת ה-Sidemen, הקימו מספר עסקים במהלך הקריירה המקוונת שלהם.
בשנת 2014, הקבוצה השיקה מותג מרצ'נדייזינג תחת השם "Sidemen Clothing".
בנובמבר 2021, הקימו את רשת המסעדות "Sides".
באוקטובר 2022, השיקו את מותג הוודקה שלהם הידוע בשם XIX Vodka.
במרץ 2024, השיקו בשיתוף פעולה עם חברת הדגנים הבריטים Mornflake מותג דגני בוקר בשם "Best Cereal".
בפברואר 2021, הכריז בטוויטר על הקמת חברת התקליטים שלו בשם "The Online Takeover" בשיתוף עם המנהל המוזיקלי והזמר לשעבר מאמס טיילור (Mams Taylor).
זמן קצר לאחר מכן, הודיע על ההחתמה הראשונה של הלייבל, שהייתה הזמרת האמריקאית-בריטית אייאנה-לי (Aiyana-Lee), שהופיע לצידו בשיר "Killa Killa".
ב-13 במאי, הודיע שהוא ו-Proper Loud של מנהלו מאמס טיילור החתימו את הזמר הצעיר Yxng Dave ל-TOT, מה שמסמן אותו כהחתמה השנייה של הלייבל.
ביוני 2021, הודיע גם על הקמת החברה "MisfitsBoxing" בשיתוף פעולה עם חברת הבת של , Wasserman Boxing, אשר תארגן משחקי אגרוף ותשלם למתאגרפים.
האירוע הראשון התקיים ב-27 באוגוסט 2022, כאשר גם חזר לאגרוף כאירוע המרכזי של הערב.
מאז האירוע הראשון המשיכו החברות והוציאו לפועל כ-20 אירועי אגרוף בין ידוענים.
בינואר 2022, הקים חברת משקאות הידועה בשם Prime לצד יריבו לשעבר לוגאן פול.
משקאות פריים מחולקים ל-2 סוגים: משקאות ספורט ומשקאות אנרגיה, כשמשקאות האנרגיה מכוונים לגילאי 18+ בשל כמות הקפאין בהם.
הטעמים נוצרים ומשווקים על ידי Prime Hydration, LLC.
החברה נותנת חסות לכמה מועדוני ספורט כמו ברצלונה, ארסנל ו-לוס אנג'לס דודג'רס וחברות כמו ה-WWE וה-UFC וכמה מפורסמים כמו קווין דוראנט, ארלינג האלנד ו-טרנס קרופורד.
בספטמבר 2024, אולאטונג'י, פול ו-MrBeast הקימו חברת ערכות צהריים לילדים הידועה בשם Lunchly – מיזם משותף בין Prime ו-Feastables.
בערכה מכילה בקבוק פריים, שוקולד Feastables ובכל חבילה המנה העיקרית משתנה.